Andrei Cucuianu 

România pitorească 

Vă salut domnu” doctor! Cum? Aţi pierdut trenul? Aţi ajuns prea 
târziu la gară? Aţi încurcat 12, 15 cu 13, 15? Nasol moment! Şi unde 
sunteţi? La Gara de Nord? Ei, da, aş avea un loc în mașină. Mi-e cam 
plină de materiale promoţionale, știți dumneavoastră, calendare, 
ceasuri de perete, afişe, dar pentru dumneavoastră, ce nu fac eu... 
Unde sunt eu? Păi, aproape de ieşirea spre Piteşti. Mi-e cam greu să mă 
întorc. Luaţi un taxi și vă aştept la Agip-ul de lângă Carrefour. Numai 
bine am și eu timp să beau o cafea. 

Aţi ajuns? Dar cum aţi reușit performanţa să pierdeţi trenul? 
Cheful de aseară. A-propos, cum v-a plăcut la Marriott? Orişicât, e 
altceva. A avut idee bună firma să facă prezentarea acolo. Altfel se 
gustă ştiinţa într-un loc civilizat. Parcă mâncarea de ieri a fost cam 
subțire, vinul în schimb a fost super, nu? 

Bine că am băut cafeaua asta, azi-noapte m-am culcat la cinci. 
Ce-am făcut? Ei, ce-am putut. Nu ne-a fost uşor, tovarăși. Dar nici prea 
greu. Am fost cu băieţii de la firmă la un club şi s-a lăsat cu artificii, if 
you know what I mean! Și dumneavoastră? Aţi stat cu profu’ şi cu 
francezul? Cum vi s-a părut? Cam ciudat tipul, un pic plicticos, nu? A 
spus oricum niște chestii valabile, mai ales pentru noi. Ne-a fost 
recomandat drept un barosan în domeniu, nu aducem noi chiar pe 
orişicine. Şi evident, nu pe gratis, nu vin ei în România pentru 
frumuseţile patriei. Cât a încasat domnul francez? Nu știu exact, cu asta 
se ocupă șefii, dar sub două, trei mii de parai nu cred că am coborât. 

Vă pun o muzică? La radio par să fie numai manele. Pun o 
casetă, un Dire Straits? Cel mai mișto Dire Straits rămâne Brothers în 
Arms, cum cel mai fain Queen rămâne Bohemian Rhapsody. Vă place? 
De fapt de ce să nu ne tutuim, la urma urmei ne așteaptă un drum de 5 
- 6 ore, poate mai mult, văd că se cam lasă ceața. OK? Eu sunt Tibi, tu 
eşti Tudor. De fapt, ştii că ţi-am fost student, erai asistent la grupa mea 
în anul cinci. Poate că nu mă mai știi de-acolo, nu prea dădeam pe la 
stagii, prea deprimantă clinica voastră. Nici nu bănuiam eu pe vremea 
aia că o să ajung aşa mare prieten cu oncologii. E drept, acum vin cu 
business, cu Golfulețul ăsta de la firmă, pe vremea aia mi-era cam lene 
să iau troleul. 

Dom'le, am diplomă de doctor? Am cruce roșie pe parbriz? Am, 
dar ce-i drept, la cum merg eu de tare nu prea ține scuza asta. 


A-propos, bine că mi-am amintit, să pun la loc detectorul de radar. 
M-au prins porcii ăștia de sticleţi cu el prin Bucureşti. Eram în trafic, pe 
Magheru, sute de mașini cur în cur și de nicăieri apare un polițai pe un 
scuter şi mă face să trag pe dreapta cum că mi-a văzut detectorul pe 
bord. Am băgat rapid scula în torpedou, nu l-am lăsat să intre în 
mașină, ce pula mea, fără mandat de percheziţie n-are ce căuta 
înăuntru. A-nceput să facă figuri, că-mi ia actele, am zis că dacă-mi ia 
talonul îl dau în judecată, futu-l în cur pe mă-sa de spurcat. Până la 
urmă s-a mai înmuiat şi el, m-am mai înmuiat și eu, s-a lăsat de la 
amendă între 5 - 12 milioane la 250 de mii că nu purtam centură plus 
şpaga de rigoare. Băga-i-aş în mă-sa de caralii, nu trebuie să le cedezi, 
dacă te văd slab te mănâncă cu fulgi cu tot. 

Cum? Merg prea tare? Da dom'le, sunt cu 180 la oră, vezi ce bine 
stă mașina asta pe drum? Degeaba, mașinile nemţești îs mașini 
nemțeşti! Nasol cu ceața asta, altfel aş fi la Cluj în patru ore. Ei da, e un 
oarecare risc pe drumurile noastre, dar ce să fac? Așa-ii munca. 
Săptămânal am zile în care fac câte o mie de kilometri. Asta este. M-am 
cam săturat de hotelurile puchinoase din provincie. Mai bine fac seara 
câteva sute de kilometri şi mă întorc acasă. Acuma-s și eu om serios, da 
dom'le, n-ai știut, am o fetiță de trei ani. O scumpă. Mai ţipă noaptea, 
dar merită kilometrii ăia în plus. 

Ce zici, dacă nu mi-e frică că adorm la volan? Frică nu mi-e din 
principiu, dar ce-i drept se mai moare în meseria asta. Ei, îmi tot zic că 
măcar airbag am. Dacă mă ciocnesc cu o Dacie, cel puțin am prima 
şansă. 

Vorbim de Dacii şi iată-ne în Piteşti. Tu Dacie ai? Ei, ce să-i 
facem, sper că măcar te duce unde vrei. Sau nu întotdeauna? Eu zic că 
cu maşina e ca eu nevasta: depinde ce pretenții ai. Vrei doar să te ducă 
de la A la B şi atât? E bună și Dacia, deşi nu-i sigur. Dar un Merţan 
dom'le, nu numai că te duce și ce te mai duce, dar îţi rezolvă 
problemele de imagine, pică gagicile, îi complexezi pe rivali, îţi vinzi 
marfa, ce mai! Chestie de marketing! 

Mişto e aici pe valea asta, cum îi zice? Mari pule suntem că nu 
ştim să ne vindem ţara ca lumea. Rahaţii ăia care scandau „Nu ne 
vindem ţara!”. Păi tocmai asta trebuie făcut! Nu vinzi, nu fuţi! Tot ce 
face omul în viață e să vândă. Dai ceva, iei ceva. Asta e tot. Dă cât mai 
puţin, ia cât mai mult. Da dom'le, eu vând medicamente, tu vinzi 
sănătate sau măcar speranţe sau gogoși (doar să nu-mi spui că-i dai pe 


gratis că nu te cred), altul vinde covoare, altul arme, altul 
prelungitoare de pulă sau măritoare de țâțe, ce apuci. Ce zici, că nu toţi 
vând, că unii produc? Ei da, creatorul, omul de știință, artistul, tipul cu 
ideea, care va să zică. Mă rog, o fi având el idei, dar oricât de grozave ar 
fi, poate să se cace pe ele dacă nu le vinde și să fim serioşi, majoritatea 
ăstora sunt niște complexaţi care habar n-au să se pună în valoare. 
Nişte lăbari trişti şi singuratici la urma urmei. Artist e ăla care care știe 
cum să-și ambaleze marfa așa încât s-o vadă toţi, s-o vrea toți, să 
umble cu limba scoasă după ea, să scoată banul dom'le. Băi, îţi zic eu, e 
ca diferenţa între labă și futai! 

Zici că artiştii sunt prin definiție creatori, nu vânzători? Ce să 
zic, uită-te la arta modernă, o grămadă de mâzgăleli, dar se vând? Da, 
dom'le. Arta modernă au inventat-o niște evrei șmecheri. Au sondat 
piaţa, au zis, ce, v-aţi săturat de renaștere, de realism, de academism? 
Păi vă dăm noi schimbare. Vă vindem revoluţie, vă vindem dadaism, vă 
vindem suprarealism. Am văzut pe Discovery că Dali însuși vindea 
pânze albe, semnate de el, numai bune pentru falsuri? El ştia, dom'le, 
nu contează ce faci, cum faci, contează eticheta, marca Dali. Da dom'le, 
vindem orice. Găsim o nișă pe piață pentru orice aiureală. Fraierul stă 
la pândă, să nu-l dezamăgim. 

Ce zici de medicamentul ăsta nou al nostru? Chiar e bun la ceva? 
O fi dom'le dacă zic doctorii, cine-s eu să-i contrazic. Eu vând ce zic ei şi 
dacă nu mai pot vinde le sugerez eu ce să zică ca să pot vinde în 
continuare. Până merge, dă-i să sune! Păi nu ţi-am zis că franțuzul n-a 
venit pe gratis? 

Cum, mă-ntrebi ce să le zici tu la studenţi? Care-i adevărul? Pula 
ştie. Nu ştiu, nu-mi pasă. Crezi că lor le pasă? Spune sincer, câţi ai avut 
la ultimul curs? Patru, cinci gagice tocilare? Scuză-mă că-ți spun, dar 
dacă ați şti și voi să vă vindeţi mai bine marfa n-ar mai chiuli atâţia. Păi 
voi, universitarii, nu studiați piața, habar n-aveţi ce trece la studenți. 
Luaţi şi voi exemple din viață. Faceţi dom'le chestii scurte și la obiect, 
copiii-s obişnuiţi cu spoturile publicitare, n-au răbdare de altceva, 
punețţi-le ceva filme, parcă aveţi televizor şi video în camera de gardă. 
Ai văzut Osmosis Jones, filmul ăla super de desene animate cu un 
leucocit polițist? Pariez că n-ar lipsi picior de student la stagiul cu 
Osmosis Jones. Ce? Mai bine să vadă bolnavi în pat de spital? Păi ăia 
put, sângerează, sunt urâţi, se cacă pe ei, asta vrei să vadă? Ce zici? 
Ăsta e produsul care-l vindeţi voi? Nasol produs, grea misiune. Nu-i de 


mirare că nu vă prea merge. Noroc că sunteți voi băieţi drăguțţi, vă mai 
pică câte o studentă, ia zi, că de asistente v-aţi săturat ca țiganul de 
pizda mumă-sa! 

Fain pe valea Oltului. Uite, ieşim imediat din Călimăneşti, fii 
atent, pe dreapta apar motelurile camionagiilor. Să vezi ce-am păţit 
astă vară. Vin de la mare cu familionul, în treacăt fie zis, mare porcărie 
litoralul românesc, ideea soacră-mii să ducem copila la mare că-i tot 
timpul răcită, a fost un plictis și-o enervare continuă, ce mai, îţi 
povesteam, vin de la mare, se face seară, ajungem la Călimăneşti pe la 
9 — 10 seara, cum mă știi, eu m-aș fi tot dus, nevastă-mea că nu, că să 
ne oprim, că-i obosită, fiică-mea începe să scâncească, distracţie. 
Dom'le nu-ţi zic că nu găsim o cameră liberă nici la hoteluri nici la 
particulari, nevastă-mea începe să dispere, când dau de motelul ăsta, o 
să-l vedem în curând pe dreapta. Înăuntru civilizat, curat, restaurant, 
bar, plin cu camionagii de toate națiile, turci, nemți, olandezi, englezi și 
gagici grămadă, destul de mişto, tinerele, mini, subțirele, decoltate, 
profesioniste fetele. Ei, ciudată noapte a fost. Aveam o cameră 
minusculă cu două paturi, într-unul era nevastă-mea cu fiică-mea care 
tuşea în continuu (în ciuda teoriilor soacră-mii, a pus-o de-o răceală pe 
cinste la mare), iar în camerele alăturate, action, all night long. Tare-aș 
fi contribuit şi eu un pic la atmosferă. Dimineaţa la breakfast ne-au 
servit chiar unele din domnișoarele de noapte. Nevastă-mea era cam 
revoltată. Ce pula mea, fete de viaţă, nu intelectuală, doctoriţă, vezi 
doamne. Stă în clinică, bea cafele și bârfeşte. Măcar de s-ar fute şi ea. 
Sunt pe drum toată ziua, mă duc seara acasă la futut, zice că-i obosită 
băga-mi-aș. Păi de ce eşti obosită? Am avut de spălat şi de gătit. Păi 
i-am luat mașină de spălat, i-am luat mașină de spălat vase, i-am luat 
microunde. Obosită de la televizor, futu-i. l-am luat HBO să-l vadă pe 
Tom Cruise şi pe Brad Pitt! Plătesc grădiniță particulară cu orar 
prelungit pentru fiică-mea, tot obosită-i. Păi să nu mă duc la curve? Pe 
una n-o auzi să fie obosită: „Vai domnu”, nu mă pot fute cu 
dumneavoastră, m-am mai futut deja cu zece astăzi”. Mai că ai 
înţelege-o. Dom'le, profesionalism, asta lipseşte românului! 

Cum zici? Dacă nu mi-e frică de SIDA? Ce SIDA dom'le! Boala 
secolului, pula! SIDA, boala vacii nebune, SARS, texte! Ăstea-s invenții. 
Boala vacii nebune? Au vrut să-i fută pe producătorii britanici care 
umpleau piața de carne bună și ieftină. SARS? Alte interese. Au făcut 
bani frumoși ăia de-au vândut măști şi dezinfectante. SIDA? Negroteii 


din Africa și așa mor de foame, homalăii, cu stilul lor de viață cum să 
nu moară, drogațţii așijderea, inventăm un virus, după aia tratăm. Tu 
ştii ce bani fac firmele pe seama sidoșilor? 

Cum? Dacă şi cancerul e doar o invenţie, să ne vindem noi 
marfa? Mă jigneşti, amice! Nu dom'le, cancerul există. Și mor toţi nu? Ei 
lasă, c-ai făcut tu bine pe vreunul! No scuză-mă, n-am vrut să te jignesc. 
Ei, poate că nu noi am inventat cancerul, dar noi avem un medicament 
nou, o nouă soluţie, un nou concept. Apucă-l. Ce zici, anul viitor, 
congresul european e la Monte Carlo, pariez că te-ai duce. Tratează și 
tu pe câţiva cu noul nostru concept, cresc un pic vânzările, le zic 
boşilor de la Bucureşti, uite, Tudor ăsta e băiat bun, toată ziulica 
muncește ca o albinuţa, face bine încolo și încoace, ar merge și el până 
la Monte Carlo, până i se mai scoală, că după aia... 

Mă bucur că te-am luat, mai am cu cine povesti, trece mai uşor 
vremea. Uite, am ajuns și la Sibiu. Ne oprim un pic la Shell să fac un 
plin, intrăm şi pe la MacDonalds să mâncăm ceva. Șmecheri tipii, au 
lipit Mac-ul de Shell. Shell-Macdonalds, globalizare în vechea cetate 
germană din România. Ce vrei rețetă mai bună de pace şi prosperitate? 
Nu vrei să iei ceva de la magazinul din Shell? Îmi dă o senzaţie de 
confort, după un drum de București, intru în Shell, curăţenie, 
prosperitate cu tot felul de mărunțișuri, duci ceva la nevastă, la copii, 
tu îți mai răscumperi din păcate, nevestele se aleg cu cosmeticale, 
băieţeii cu maşinuţe, fetiţele cu Barbies. Te-ai săturat? Ei, nu e haute 
cuisine, dar te saturi o oră, două şi măcar au buda curată. S-o luam din 
loc că se-ntunecă. 

După Monte Carlo este congresul din State, cea mai tare chestie, 
cel mai mare show. Toate marile firme se bat pe piaţa din State. Acolo-i 
potul, futu-le muma-n cur de americani. Fac ei ce fac şi ajung în frunte, 
își transformă înfrângerile în victorii, recesiunile în boom. De fapt 
americanul de rând e prost ca bâta. Jidanii, ăştia mișcă lumea. Apropo, 
nu eşti evreu cumva? Nici eu, deşi n-ar fi rău, poate dacă sap bine în 
antecedente dau de vreunul. Unsprezece septembrie? Cacealma de 
Mossad. S-au înţeles cu arabii. Ăştia oricum îs nebuni. Ţin minte că 
aveam un coleg palestinian, Yousef, zicea „Cred ei evreii că ne fut be 
noi? Că-i au be americani în buzunar? Ba-i futem noi be americani de 
nu se văd”. Ştia el Yousef ceva. S-au înţeles evreii cu alde Yousef, „Băi, 
voi şi aşa sunteţi duși cu pluta, hai, futeţi voi un pic la americani, e în 
interesul tuturor la urma urmei. Industria de armament prosperă, 


economia o urmează, americanii ne dau bani nouă, vouă vă dau 
saudiţii, banul circulă, rușii sar şi ei în schemă, business as uzual”. De 
publicitate se ocupă CNN și Fox, marketingul îl fac politicienii, mai mor 
acolo câteva mii, ce dracu”, şi aşa toţi ne ducem! 

Futu-i, ce ceață s-a lăsat pe Valea Mureșului. Ne încetinește al 
dracului. Cât am făcut până aici? Cinci ore jumate? Slab de tot. 

Pizda mă-sii, îţi bagi degetele în ochi. S-a lăsat și întunericul. Ar 
fi bine să avem în față o mașină serioasă, să ne luăm după ea, deşi nu-i 
stilul meu să stau în spatele altora. Acuși vine Turda, după aia suntem 
ca acasă. Cu ceaţă cu tot, ajungem în vreo pizzz... 

Ce pizda mă-sii a fost asta, căruță? Eşti teafăr? Noroc că a ieșit 
airbagul! Am lovit-o rău, băga-mi-aş! N-avea lumină boul. Zici c-avea 
felinar? N-am văzut, bag pula în ţara asta cu căruţe pe drum european. 
Mi-a făcut praf radiatorul. Țăranul dracului, o fi pățit ceva? Nu prea 
văd să miște. Pariez că-i beat. Mi-eşti martor că n-avea lumină şi că 
duhnea a ţuică. Ce? Tu nu minţi? Băi, ciubucar nenorocit, nici să prinzi 
un tren nu ești în stare, mi-am făcut milă de tine și acuma faci figuri? 
Păi dacă nu era airbagul de la Volkswagenul meu, dacă erai în Dacia ta, 
pe locul mortului, mai făceai acuma pe deșteptul? 


